La Falla Nàquera- Lauri Volpi celebra la XV Setmana Cultural l’any del 50 aniversari
2025-07-24

En un any tan especial en el qual estan celebrant el 50 aniversari, les falleres i els fallers de la Falla Nàquera- Lauri Volpi de Burjassot han preparat una variada programació per a la seua XV Setmana Cultural.

Setmana que començarà el dijous 1 de febrer, a les 19.45 hores amb la inauguració, la qual donarà pas, sobre les 20.00 hores, a la lectura del programa i a la inauguració de l’exposició “50 anys”. Un poc més tard, sobre les 20.15 hores, tindrà lloc la recepció dels representants de les comissions de l’Agrupació de Burjassot i, després del foto reclam, hi haurà un vi d’honor per a totes i tots els presents.

El divendres 2 de febrer, a les 20.15 hores, tindrà lloc la presentació del “Llibret 2024” i, per a finalitzar la nit, hi haurà sopar de cabasset. Un dia més tard, el dissabte 3 de febrer, se celebrarà la Gala del 50 Aniversari de la comissió, a partir de les 18.00 hores.

En la recta final de la setmana, el divendres 9 de febrer, després del sopar de cabasset, tindrà lloc el campionat de Rummikub i el dissabte dia 10, un dels actes més emotius per a la Falla tindrà lloc en el seu casal: el lliurament dels “Premis Lauri Volpi”, en honor al tenor italià. El casal s’obrirà a les 20.45 hores i, després del sopar, s’entregaran els guardons.

El diumenge 11 de febrer, a les 10.30 hores, serà l’exposició de “selfies divertides” i, a les 12.00 hores,celebraran “Dansaes al carrer”, comptant amb la col·laboració de diferents grups i l’acompanyament del grup de tabal i dolçaina de l’Entitat Cultural Valenciana El Piló. Després del refrigeri oferit per a totes i tots els participants, a les 15.00 hores, tindrà lloc el tradicional dinar  d’arròs amb fesols i naps i, després de la votació popular de les selfies, es clausurarà la setmana cultural.